Kajaba iku, sadurunge taun 1965 (ing Pulo Lombok) tau mencungul anane go­longan agama “Islam Wektu Telu”, sa­liyane golongan “Islam Wektu Lima”. Bab iki, uga diteksir merga antuk pa­ngaribawa saka agama Hindhu. Golongan “Islam Wektu Telu” mung nglakoni salat kaping telus sajroning setaun (apa se­sasi?). Sing cetha golongan iki nyimpang karo golongan agama “Islam Wektu Lima” (umum) sing nglakoni salat sedina kaping lima. Mbokmenawa golongan “Islam Wektu Telu” iki kaprabawan saka agama Hindhu sing tepung marag Trisan­dhya­wrata (Tri=3, sandhya= wektu, wrata= sembahyang). Yaiku “Sembahyang sedina kaping telu”, esuk, awan, sore.